**V torek, 26. junija 2018 bosta na igrišču v Zagorju**

potekali dve delavnici:

Ob 17.00 uri vas Kmetijsko gozdarski zavod Nova Gorica  vljudno vabi na

delavnico z naslovom  **»Sajenje in oskrba jagodičja«**

**Irena Vrhovnik, svetovalka specialistka za sadjarstvo** nam bo predstavila, kako izbrati pravo sorto, kako pripraviti rastišče, kakšna je oskrba sadik preko leta in kakšno je varstvo pred škodljivci in boleznimi. Slišali bomo tudi o številnih prednostih teh sadnih vrst: bogata prehranska vrednost, odličen okus, lep videz, možnost pridelave na manjših površinah v domačih vrtovih. Glede na njene bogate strokovne izkušnje boste svetovalko lahko tudi marsikaj povprašali.

Ob 18.00 uri vas občina Pivka vljudno vabi na delavnico z naslovom

**»Uporaba zelišč in jagodičja v kulinariki«**

Kuharski mojster Rihard Baša nam bo predstavil uporabo jagodičja in zelišč v kulinariki po domače, pa vendar drugače.

Kmetijsko gozdarski zavod Nova Gorica in občina Pivka sta bila uspešna na razpisu LAS med Snežnikom in Nanosom za  sofinanciranje operacij v okviru Strategije lokalnega razvoja in sicer kot partnerja v projektu Užitni in čutni parki. Projekt je namenjen kvalitetnejšemu življenju prebivalcev, medgeneracijskemu izobraževanju v smeri samooskrbe in trajnostnega razvoja podeželja na področju občin Postojna, Pivka in Ilirska Bistrica.

Ker je projekt neprofiten, sta delavnici za udeležence brezplačni.

Vljudno vabljeni!